منظور حسين لغاري

منظور حسين لغاري (، پيدائش: 18 ڊسمبر 1931ع) سب انجنيئر، ليکڪ  ڪھاڻيڪار، ناول نگار۽ مضمون نويس آهي. پاڻ ”ايران جو سفر“، ”نه اُهي وڻ نه واهيرا“، ”دادو مورو پل جي ڪهاڻي سب انجنيئر جي زباني“، ”ڪفارو“ ۽ ٻين اڻ ڇپيل ڪتابن جو ليکڪ آهي.

 تعارف 
منظور حسين لغاري 18 ڊسمبر 1931ع استاد ميوو خان لغاري جي گهر ۾ جنم ورتو. استاد ميوو خان لغاري ڳوٺ بجراڻي لغاري جو پهريون استاد جنهن پنهنجي ٻن فرزندن (احسان علي لغاري ۽ منظور حسين لغاري) کي ڪلهن تي کڻي بنيادي تعليم پنهنجي اسڪول مان حاصل ڪرائي. 

منظور حسين لغاري جي اولادن ۾ ڇھ پٽ ۽ ٽي نياڻيون آهن.  

 تعليم ۽ نوڪري 
پرائمري تعليم پنهنجي والد استاد ميوو خان لغاري وٽ ڳوٺ ۾ ئي حاصل ڪيائين. 1950ع ۾ نوشهري مدرسي مان ميٽرڪ پاس ڪري اين، اي، ڊي انجنيئرنگ ڪاليج ڪراچي مان 1959ع ۾ پوزيشن سان ڊپلوما ڪيائين. پي. ڊيبليو. ڊي ايريگيشن ڪوٽڙي بئراج، سکر بئراج ۽ دادو مورو پل تي سب انجنيئر جي حيثيت سان ڪم ڪيائين. 15 ڊسمبر 1991ع ۾ رٽائرڊ ٿيو. 

 وفات 
منظور حسين لغاري دماغ جي بيماري (ايلزائيمر) سبب 21 نومبر 2013ع تي وفات ڪئي. سندس آخري آرام گاھ يار محمد شاھ قبرستان مورو ۾ آھي. 

 منظور حسين لغاري جا لکيل ڪتاب 

 (1) ايران جو سفر، سنڌي ساهت گهر، فيبروري 2002ع
 (2) نه اُهي وڻ نه واهيرا، موکي پبليڪيشن، مئي 2020ع 

 حوالا